|  |  |
| --- | --- |
| |  | | --- | | ԵԷԴ/0030/01/12        ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԵՐԱՔՆՆԻՉ ՔՐԵԱԿԱՆ ԴԱՏԱՐԱՆ  ՈՐՈՇՈւՄ ՀԱՆՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  «09» հունիսի 2015թ. ք.Երևան  ՀՀ վերաքննիչ քրեական դատարանը (այսուհետ` Վերաքննիչ դատարան)   Նախագահող դատավոր  դատավորներ  դատական նիստերի քարտուղար դատախազ պաշտպան ամբաստանյալներ  Մ.Պապոյան  Վ.Ռշտունի Ա.Դանիելյան Էդ.Մկրտչյան Տ.Հարությունյան Կ.Գրիգորյան Գ.Խնուսյան Տ.Կոստանդյան   ՀՀ վճռաբեկ դատարանում գործերի քննության համար սահմանված կանոններով քննության առնելով ամբաստանյալներ Գևորգ Սերոբի Խնուսյանի (ծնված` 1991 թվականի նոյեմբերի 25-ին Արմավիրի մարզի Արևիկ գյուղում, ազգությամբ` հայ, ՀՀ քաղաքացի, միջնակարգ կրթությամբ, նախկինում` չդատապարտված, բնակվում է Արմավիրի մարզի Արևիկ գյուղում) և Տիգրան Ռուբենի Կոստանդյանի (ծնված` 1992 թվականի նոյեմբերի 23-ին Սյունիքի մարզի Կապան քաղաքում, ազգությամբ` հայ, ՀՀ քաղաքացի, բարձրագույն կրթությամբ, նախկինում` չդատապարտված, բնակվում է Սյունիքի մարզի Կապան քաղաքի Հալիձոր թաղամասի Ռ.Մելիքյան փողոցի 6-րդ շենքի 5-րդ բնակարանում) վերաբերյալ վերաքննիչ բողոքները`  ՊԱՐԶԵՑ  Գործի դատավարական նախապատմությունը. 2011 թվականի հոկտեմբերի 15-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ ՀՀ քրեական օրենսգրքի 359-րդ հոդվածի 2-րդ մասի 2-րդ կետով նախատեսված հանցագործության հատկանիշներով հարուցվել և վարույթ է ընդունվել թիվ 90278811 քրեական գործը: 2011 թվականի հոկտեմբերի 21-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Հարություն Կառլենի Պետրոսյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` կրտսեր սերժանտ, համածառայակիցներ` կրտսեր սերժանտներ Նարեկ Արկադիի Սահակյանի, Վահե Վարուժանի Պարանյանի, Սերգո Արմենի Մելիքբեկյանի և Գևորգ Սերոբի Խնուսյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2011 թվականի հոկտեմբերի 21-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Վահե Վարուժանի Պարանյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` կրտսեր սերժանտ, համածառայակիցներ` կրտսեր սերժանտներ Նարեկ Արկադիի Սահակյանի, Հարություն Կառլենի Պետրոսյանի, Սերգո Արմենի Մելիքբեկյանի և Գևորգ Սերոբի Խնուսյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2011 թվականի հոկտեմբերի 21-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Նարեկ Արկադիի Սահակյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` կրտսեր սերժանտ, համածառայակիցներ` կրտսեր սերժանտներ Հարություն Կառլենի Պետրոսյանի, Վահե Վարուժանի Պարանյանի, Սերգո Արմենի Մելիքբեկյանի և Գևորգ Սերոբի Խնուսյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2011 թվականի հոկտեմբերի 24-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Սերգո Արմենի Մելիքբեկյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` կրտսեր սերժանտ, համածառայակիցներ` կրտսեր սերժանտներ Հարություն Կառլենի Պետրոսյանի, Նարեկ Արկադիի Սահակյանի, Վահե Վարուժանի Պարանյանի, Գևորգ Սերոբի Խնուսյանի և Տիգրան Ռուբենի Կոստանդյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2011 թվականի հոկտեմբերի 24-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Տիգրան Ռուբենի Կոստանդյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` կրտսեր սերժանտ, համածառայակիցներ` կրտսեր սերժանտներ Հարություն Կառլենի Պետրոսյանի, Նարեկ Արկադիի Սահակյանի, Վահե Վարուժանի Պարանյանի, Սերգո Արմենի Մելիքբեկյանի և սերժանտ Գևորգ Սերոբի Խնուսյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2011 թվականի հոկտեմբերի 24-ին ՀՀ ՊՆ ՔԾ 4-րդ կայազորային քննչական բաժնի քննիչ Գ.Խալաթյանի որոշմամբ թիվ 90278811 քրեական գործով Գևորգ Սերոբի Խնուսյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նա, հանդիսանալով ՀՀ ՊՆ 54574 զորամասի ժամկետային զինծառայող, կոչումով` սերժանտ, համածառայակիցներ` կրտսեր սերժանտներ Հարություն Կառլենի Պետրոսյանի, Նարեկ Արկադիի Սահակյանի, Վահե Վարուժանի Պարանյանի, Սերգո Արմենի Մելիքբեկյանի և Տիգրան Ռուբենի Կոստանդյանի հետ միասին 2011 թվականի հոկտեմբերի 14-ին` ժամը 11:30-ի սահմաններում, ստորադասության հարաբերությունների բացակայության պայմաններում, խախտելով ՀՀ զինված ուժերի ներքին ծառայության կանոնագրքի 13-րդ հոդվածով սահմանված զինծառայողների փոխհարաբերությունների կանոնագրքային կանոնները` «զինծառայողը պարտավոր է բարձր պահել զինվորական ընկերասիրությունը, հարգել ընկերոջ պատիվն ու արժանապատվությունը, ուրիշ զինծառայողների նկատմամբ թույլ չտալ կոպտություն», զորամասի հրետանային դիվիզիոնի զորանոցում, առանց որևէ պատճառի, շուրջ 7-10 րոպե տևողությամբ ծաղրուծանակի ենթարկել, պատիվն ու արժանապատվությունը ստորացրել և բռնություն են գործադրել նույն զորամասի ժամկետային զինծառայող, կրտսեր սերժանտ Սամվել Արսենի Պապիկյանի նկատմամբ, այն է` ձեռքերով և ոտքերով անկանոն հարվածներ են հասցրել նրա գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: 2012 թվականի մարտի 16-ին Հարություն Կառլենի Պետրոսյանի, Վահե Վարուժանի Պարանյանի, Նարեկ Արկադիի Սահակյանի, Գևորգ Սերոբի Խնուսյանի, Տիգրան Ռուբենի Կոստանդյանի և Սերգո Արմենի Մելիքբեկյանի վերաբերյալ թիվ 90278811 քրեական գործը մեղադրական եզրակացությամբ ուղարկվել է Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարան, որտեղ քրեական գործին շնորհվել է ԵԷԴ/0030/01/12 համարը: Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարանի 2012 թվականի օգոստոսի 23-ի թիվ ԵԷԴ/0030/01/12 դատավճռի համաձայն` ամբաստանյալ Հարություն Կառլենի Պետրոսյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Հարություն Կառլենի Պետրոսյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: Ամբաստանյալ Վահե Վարուժանի Պարանյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Վահե Վարուժանի Պարանյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: Ամբաստանյալ Նարեկ Արկադիի Սահակյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Նարեկ Արկադիի Սահակյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: Ամբաստանյալ Գևորգ Սերոբի Խնուսյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Գևորգ Սերոբի Խնուսյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: Ամբաստանյալ Տիգրան Ռուբենի Կոստանդյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Տիգրան Ռուբենի Կոստանդյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: Ամբաստանյալ Սերգո Արմենի Մելիքբեկյանը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և նրա նկատմամբ պատիժ է նշանակվել ազատազրկում` 1 (մեկ) տարի ժամկետով: Պատժի կրման սկիզբը հաշվվել է 2011 թվականի հոկտեմբերի 15-ից: Ամբաստանյալ Սերգո Արմենի Մելիքբեկյանի նկատմամբ ընտրված խափանման միջոցը` կալանավորումը, թողնվել է անփոփոխ` մինչև դատավճռի օրինական ուժի մեջ մտնելը: ՀՀ վերաքննիչ քրեական դատարանի 2012 թվականի հոկտեմբերի 11-ի թիվ ԵԷԴ/0030/01/12 որոշման համաձայն` ամբաստանյալ Վահե Վարուժանի Պարանյանի մասով պաշտպան Ժորա Վարոսյանի վերաքննիչ բողոքով վերաքննիչ վարույթը կարճվել է: ՀՀ վերաքննիչ քրեական դատարանի 2012 թվականի հոկտեմբերի 23-ի թիվ ԵԷԴ/0030/01/12 որոշման համաձայն` ամբաստանյալ Գևորգ Սերոբի Խնուսյանի պաշտպաններ Կրոմվել Գրիգորյանի և Վահագն Բաբայանի վերաքննիչ բողոքով վերաքննիչ վարույթը կարճվել է: ՀՀ վերաքննիչ քրեական դատարանի 2012 թվականի նոյեմբերի 21-ի թիվ ԵԷԴ/0030/01/12 որոշման համաձայն` ամբաստանյալ Նարեկ Արկադիի Սահակյանի պաշտպան Ժորա Վարոսյանի վերաքննիչ բողոքը բավարարվել է: Նարեկ Արկադիի Սահակյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարանի 2012 թվականի օգոստոսի 23-ի դատավճիռը բեկանվել, գործի վարույթը կարճվել և նրա նկատմամբ դադարեցվել է քրեական հետապնդումը: ՀՀ վճռաբեկ դատարանի 2012 թվականի դեկտեմբերի 25-ի թիվ ԵԷԴ/0030/01/12 որոշման համաձայն` ամբաստանյալ Նարեկ Արկադիի Սահակյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով ՀՀ վերաքննիչ քրեական դատարանի 2012 թվականի նոյեմբերի 21-ի որոշման դեմ մեղադրող Վ.Ավագյանի վճռաբեկ բողոքը վերադարձվել է: ՀՀ վճռաբեկ դատարանի 2012 թվականի դեկտեմբերի 25-ի թիվ ԵԷԴ/0030/01/12 որոշման համաձայն` Գևորգ Սերոբի Խնուսյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով ՀՀ վերաքննիչ քրեական դատարանի 2012 թվականի հոկտեմբերի 23-ի որոշման դեմ պաշտպաններ Կ.Գրիգորյանի և Վ.Բաբայանի վճռաբեկ բողոքը վերադարձվել է: ՀՀ վերաքննիչ քրեական դատարանի 2013 թվականի մարտի 19-ի թիվ ԵԷԴ/0030/01/12 որոշման համաձայն` ամբաստանյալ Գևորգ Խնուսյանի պաշտպաններ Կրոմվել Գրիգորյանի և Վահագն Բաբայանի, ամբաստանյալ Վահե Պարանյանի պաշտպան Ժորա Վարոսյանի, ամբաստանյալ Տիգրան Կոստանդյանի պաշտպան Գուրգեն Մադոյանի վերաքննիչ բողոքները բավարարվել են: Գևորգ Սերոբի Խնուսյանի, Վահե Վարուժանի Պարանյանի, Տիգրան Ռուբենի Կոստանդյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարանի 2012 թվականի օգոստոսի 23-ի դատավճիռը բեկանվել, գործի վարույթը Գևորգ Սերոբի Խնուսյանի, Վահե Վարուժանի Պարանյանի և Տիգրան Ռուբենի Կոստանդյանի մասով կարճվել և նրանց նկատմամբ դադարեցվել է քրեական հետապնդումը: ՀՀ վերաքննիչ քրեական դատարանի 2013 թվականի ապրիլի 29-ի թիվ ԵԷԴ/0030/01/12 որոշման համաձայն` ամբաստանյալ Հարություն Պետրոսյանի պաշտպան Ղևոնդ Պապոյանի և ամբաստանյալ Սերգո Մելիքբեկյանի պաշտպան Ավետիս Քալաշյանի վերաքննիչ բողոքները բավարարվել են: Հարություն Կառլենի Պետրոսյանի և Սերգո Արմենի Մելիքբեկյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարանի 2012 թվականի օգոստոսի 23-ի դատավճիռը բեկանվել, Հարություն Կառլենի Պետրոսյանը, Սերգո Արմենի Մելիքբեկյանը ՀՀ քրեական օրենսգրքի 359-րդ հոդվածի 2-րդ մասի 2-րդ կետով առաջադրված մեղադրանքում արդարացվել և դադարեցվել է նրանց նկատմամբ քրեական հետապնդումը` կարճելով քրեական գործի վարույթը: ՀՀ վճռաբեկ դատարանի 2013 թվականի հոկտեմբերի 18-ի թիվ ԵԷԴ/0030/01/12 որոշման համաձայն` վճռաբեկ բողոքները բավարարվել են մասնակիորեն: ՀՀ քրեական օրենսգրքի 359-րդ հոդվածի 2-րդ մասի 2-րդ կետով ՀՀ վերաքննիչ քրեական դատարանի 2013 թվականի մարտի 19-ի որոշումը Գևորգ Սերոբի Խնուսյանի և Տիգրան Ռուբենի Կոստանդյանի մասով և նույն դատարանի 2013 թվականի ապրիլի 29-ի որոշումը Հարություն Կառլենի Պետրոսյանի, Սերգո Արմենի Մելիքբեկյանի վերաբերյալ բեկանվել և գործն ուղարկվել է նույն դատարան` նոր քննության: ՀՀ վերաքննիչ քրեական դատարանի 2014 թվականի մայիսի 6-ի թիվ ԵԷԴ/0030/01/12 որոշման համաձայն` պաշտպաններ Կ.Գրիգորյանի և Վ.Բաբայանի վերաքննիչ բողոքը բավարարվել է մասնակիորեն: Պաշտպաններ Ա.Քալաշյանի, Ղ.Պապոյանի և Գ.Մադոյանի վերաքննիչ բողոքները բավարարվել են: Երևան քաղաքի Էրեբունի և Նուբարաշեն վարչական շրջանների ընդհանուր իրավասության առաջին ատյանի դատարանի 2012 թվականի օգոստոսի 23-ի դատավճիռը` քրեական գործով ըստ մեղադրանքի Գևորգ Սերոբի Խնուսյանի, Հարություն Կառլենի Պետրոսյանի, Տիգրան Ռուբենի Կոստանդյանի և Սերգո Արմենի Մելիքբեկյանի` ՀՀ քրեական օրենսգրքի 359-րդ հոդվածի 2-րդ մասի 2-րդ կետով, բեկանվել ու նրանց նկատմամբ քրեական գործի վարույթը կարճվել և քրեական հետապնդումը դադարեցվել է: ՀՀ վճռաբեկ դատարանի 2014 թվականի հոկտեմբերի 31-ի թիվ ԵԷԴ/0030/01/12 որոշման համաձայն` վճռաբեկ բողոքը բավարարվել է մասնակիորեն: Գևորգ Սերոբի Խնուսյանի վերաբերյալ ՀՀ վերաքննիչ քրեական դատարանի 2014 թվականի մայիսի 6-ի որոշումը բեկանվել և գործն ուղարկվել է նույն դատարան` նոր քննության: ՀՀ վճռաբեկ դատարանի 2015 թվականի փետրվարի 27-ի թիվ ԵԷԴ/0030/01/12 որոշման համաձայն` վճռաբեկ բողոքը բավարարվել է մասնակիորեն: Տիգրան Ռուբենի Կոստանդյանի վերաբերյալ ՀՀ վերաքննիչ քրեական դատարանի 2014 թվականի մայիսի 6-ի որոշումը բեկանվել և գործն ուղարկվել է նույն դատարան` նոր քննության: 2015 թվականի ապրիլի 21-ին Վերաքննիչ դատարանի դատավորներ Մ.Պապոյանի, Վ.Ռշտունու և Ա.Դանիելյանի որոշմամբ թիվ ԵԷԴ/0030/01/12 քրեական գործն ընդունվել է վարույթ և քննության նշանակվել դատական նիստում:  Վերաքննիչ բողոքի հիմքերը, հիմնավորումները և պահանջը. Ամբաստանյալներ Գևորգ Սերոբի Խնուսյանի և Տիգրան Ռուբենի Կոստանդյանի պաշտպան Կրոմվել Գրիգորյանը խնդրել է ամբաստանյալներ Գևորգ Սերոբի Խնուսյանի և Տիգրան Ռուբենի Կոստանդյանի նկատմամբ ՀՀ քրեական օրենսգրքի 359-րդ հոդվածի 2-րդ մասի 2-րդ կետով առաջադրված մեղադրանքով կայացնել արդարացման դատավճիռ` հանցագործության դեպքի բացակայության հիմքով: Ամբաստանյալ Գևորգ Սերոբի Խնուսյանի վերաբերյալ վերաքննիչ բողոքում մասնավորապես նշված է, որ ամբաստանյալին առաջադրված մեղադրանքն անհիմն է և ապօրինի: Քննիչի որոշմամբ մեղադրանք է առաջադրվել ակնհայտ անմեղ անձի: Մեղադրանք առաջադրելիս քննիչի կողմից խախտվել է ՀՀ քրեական դատավարության օրենսգրքի 21-րդ և 202-րդ հոդվածի 1-ին մասի պահանջները, այն է` քրեական գործով բացակայում է անձին, որպես մեղադրյալ ներգրավելու հիմքը` նրա կողմից հանցանքի կատարումը վկայող բավարար ապացույցների համակցությունը, բացի այդ, ամբաստանյալը ենթարկվում է կրկնակի քրեական հետապնդման: Ամբաստանյալի մեղավորության մասին հետևությունները հաստատված են ոչ թե գործին վերաբերող փոխկապակցված հավաստի ապացույցների բավարար ամբողջությամբ, այլ հիմնված են միայն քննիչի և քրեական գործի նկատմամբ դատավարական ղեկավարում իրականացնող դատախազի անհիմն, քրեական գործի հետ առնչություն չունեցող ենթադրությունների վրա: Առաջին ատյանի դատարանի 2012 թվականի օգոստոսի 23-ի դատավճիռը կայացվել է նյութական և դատավարական նորմերի հիմնարար խախտումներով: Առաջին ատյանի դատարանի հետևությունները հիմնված են ոչ թե դատական քննության ժամանակ հետազոտված ապացույցների վրա, այլ բառացիորեն արտատպված են մեդադրական եզրակացությունից: Մեղադրական դատավճիռ կայացնելիս Առաջին ատյանի դատարանը խախտել է ՀՀ քրեական դատավարության օրենսգրքի 17-րդ հոդվածի 3-րդ, 4-րդ մասերի, 18-րդ հոդվածի 2-րդ մասի, 23-րդ հոդվածի, 25-րդ հոդվածի 2-րդ մասի, 65-րդ հոդվածի 1-ին մասի, 2-րդ մասի 3-րդ, 4-րդ, 5-րդ, 6-րդ, 17-րդ, 18-րդ կետերի, 3-րդ մասի, 69-րդ հոդվածի 1-ին մասի 1-ին, 4-րդ կետերի, 70-րդ հոդվածի 5-րդ մասի 2-րդ կետի, 73-րդ հոդվածի 1-ին մասի 1-ին, 13-րդ կետերի, 107-րդ, 108-րդ, 126-րդ, 127-րդ, 304-րդ, 353-355-րդ, 358-րդ և 360-րդ հոդվածների պահանջները: Խախտվել են նա Մարդու իրավունքների եվրոպական կոնվենցիայի պահանջները: Գևորգ Խնուսյանին առաջադրված մեղադրանքն անհիմն է և ապօրինի, որովհետև մեղադրյալը որևէ հանցավոր արարք չի կատարել, իսկ նրա կողմից իրականացված գործողությունները հանցակազմ չեն պարունակում: Մեղադրանքն ապացուցված լինելու վերաբերյալ բոլոր ենթադրությունները կասկածներ են, որոնք նախաքննությամբ չեն փարատվել ՀՀ քրեական դատավարության օրենսգրքի դրույթներին համապատասխան և պետք է մեկնաբանվեն ոչ թե ի վնաս, այլ ի օգուտ մեղադրյալի: Նախաքննության ընթացքում ձեռք բերված և Առաջին ատյանի դատարանում հետազոտված ցուցմունքներով ոչ թե հիմնավորվել, այլև հերքվել է ամբաստանյալին առաջադրված մեղադրանքը: Նույն արարքը կատարելու համար ամբաստանյալ Գևորգ Խնուսյանի նկատմամբ նախ կիրառվել է կարգապահական տույժ` 10 օր կալանք, իսկ այնուհետև` նույն արարքը կատարելու համար նրա նկատմամբ իրականացվել է կրկնակի քրեական հետապնդում: Նույն արարքի համար 2012 թվականի հոկտեմբերի 15-ին ՀՀ ՊՆ Երևանի կայազորի ՌՈ բաժնի պետի կողմից Գևորգ Խնուսյանի և գործով մյուս ամբաստանյալների նկատմամբ նշանակվել է կալանք 10 օր ժամկետով: ՀՀ ՊՆ Երևանի կայազորի ՌՈ բաժնի պետի հրամանով վերջինները կրել են նշանակված կարգապահական տույժն ու 15.10.2011 թվականի հոկտեմբերի 15-ից մինչև 2011 թվականի հոկտեմբերի 25-ը գտնվել են կալանքի տակ: Դրանից հետո Գևորգ Խնուսյանի նկատմամբ իրականացվել է քրեական հետապնդում և նույն արարքի համար նրան մեղադրանք է առաջադրվել ՀՀ քրեական օրենսգրքի 359 հոդվածի 2-րդ մասի 2-րդ կետով: Գևորգ Խնուսյանի նկատմամբ, որպես կարգապահական տույժ, նշանակված կալանքի ժամկետը հաշվակցված չէ քրեական հետապնդման հետևանքով նրա կալանքի տակ գտնված ժամկետին, կալանքի տակ գտնվելու ժամկետը նախաքննության մարմինը հաշվել է 2011 թվականի հոկտեմբերի 25-ը, սակայն Գևորգ Խնուսյանը կարգապահական մեկուսարանում անազատության մեջ պահվել է 10 օր: Գևորգ Խնուսյանի նկատմամբ նշանակված և կիրառված 10 օր կարգապահական կալանքն իր բնույթով և տևողությամբ հանդիսացել է քրեական պատիժ: Թեև նրան 10 օր կարգապահական մեկուսարանում պահելը կատարվել է որպես կարգապահական տույժ, սակայն հաշվի առնելով ինչպես արարքի որակումը ՀՀ ներպետական իրավունքում, այնպես էլ արարքի բնույթն ու դրա համար կիրառված պատժի բնույթը, այն հավասարազոր է նրան քրեական մեղադրանքի համար դատապարտելուն: Այն հանգամանքը, որ Գևորգ Խնուսյանի կարգապահական կալանքը եղել է այն նույն արարքի կապակցությամբ, որի համար վերջինը դատապարտվել է, հաստատվել է հենց Առաջին ատյանի դատարանի դատավճռով, որով Գևորգ Խնուսյանի պատժի սկիզբը հաշվվել է 2011 թվականի հոկտեմբերի 15-ից, երբ նա տեղափոխվել է կարգապահական մեկուսարան: Գևորգ Խնուսյանի կողմից 10 օր կարգապահական կալանք կրելուց հետո նույն արարքի համար նրա դատապարտումը խախտել է կրկին դատվելու անթույլատրելիության սկզբունքը: Առաջին ատյանի դատարանի 2012 թվականի օգոստոսի 23-ի դատավճռով Գևորգ Խնուսյանը կրկին անգամ դատապարտվել է նույն արարքի համար: Ամբաստանյալ Տիգրան Ռուբենի Կոստանդյանի վերաբերյալ վերաքննիչ բողոքում մասնավորապես նշված է, որ քրեական հետապնդում իրականացնող մարմինը Տիգրան Կոստանդյանին ՀՀ քրեական օրենսգրքի 359-րդ հոդվածի 2-րդ մասի 2-րդ կետով մեղադրանք առաջադրելիս, այնուհետև` Առաջին ատյանի դատարանը նրան նշված հոդվածով նախատեսված հանցագործություն կատարելու համար մեղավոր ճանաչելով և պատժի ենթարկելով, խախտել է Մարդու իրավունքների եվրոպական կոնվենցիայի թիվ 7 արձանագրության 47-րդ հոդվածի և ՀՀ քրեական դատավարության օրենսգրքի 21-րդ հոդվածի պահանջները: Քրեական գործում առկա և Առաջին ատյանի դատարանում հետազոտված թիվ 54574 զորամասի հրամանատար Բ.Մաթևոսյանի 2011 թվականի հոկտեմբերի 15-ի թիվ 237 հրամանի համաձայն` Տիգրան Կոստանդյանի նկատմամբ հայտարարվել է 10 օր կալանք և վերջինը կարգապահական մեկուսացման է ենթարկվել 2011 թվականի հոկտեմբերի 15-ից մինչև 2011 թվականի հոկտեմբերի 25-ը: Ակնհայտ է, որ Տիգրան Կոստանդյանին 10 օր կարգապահական մեկուսարանում պահելը, չնայած, որ այն կիրառվել է որպես կարգապահական տույժ, սակայն հաշվի առնելով այն, որ վերջինին մեղսագրվող հանցագործությունը ՀՀ քրեաիրավական ներպետական իրավունքում դիտվել է նաև որպես քրեական, այնպես էլ արարքի բնույթն ու դրա համար կիրառված պատժի բնույթը, հավասարազոր է նրան քրեական մեղադրանքի համար դատապարտելուն: Այն, որ Տիգրան Կոստանդյանին ազատազրկման դատապարտելով` Առաջին ատյանի դատարանը խախտել է ՀՀ քրեական դատավարության օրենսգրքի 21-րդ հոդվածով ամրագրված կրկին անգամ դատվելու անթույլատրելիության սկզբունքը, որով խախտվել է արդարադատության բուն էությունը, ըստ էության անուղղակիորեն հաստատվել է նաև Վերաքննիչ դատարանի 2012 թվականի նոյեմբերի 21-ի որոշմամբ, որով նույն քրեական գործի շրջանակներում, Տիգրան Կոստանդյանի հետ համատեղ նույն հանցագործությունը կատարելու մեջ մեղադրվող ամբաստանյալ Ն.Սահակյանի վերաբերյալ ՀՀ քրեական օրենսգրքի 359-րդ հոդվածի 2-րդ մասի 2-րդ կետով Առաջին ատյանի դատարանի 2012 թվականի օգոստոսի 23-ի դատավճիռը բեկանվել, քրեական գործի վարութը կարճվել ու քրեական հետապնդումը դադարեցրել է: Վերաքննիչ դատարանը 2012 թվականի նոյեմբերի 21-ի որոշման 47-րդ կետում նշել է, որ Ն.Սահակյանի կողմից 7 օր կարգապահական կալանք կրելուց հետո, նույն արարքի համար նրա դատապարտումը խախտել է կրկին դատվելու անթույլատրելիության սկզբունքը: Վերաքննիչ դատարանի պատճառաբանությունները և եզրահանգումը. ՀՀ քրեական դատավարության օրենսգրքի 385-րդ հոդվածի 1-ին մասի համաձայն` վերաքննիչ դատարանը դատական ակտը վերանայում է վերաքննիչ բողոքի հիմքերի և հիմնավորումների սահմաններում: Վերաքննիչ դատարանը, ուսումնասիրելով թիվ ԵԷԴ/0030/01/12 քրեական գործով ամբաստանյալներ Գևորգ Սերոբի Խնուսյանի և Տիգրան Ռուբենի Կոստանդյանի վերաբերյալ վերաքննիչ բողոքները, գտնում է, որ դրանք ենթակա են բավարարման հետևյալ պատճառաբանությամբ. Սույն քրեական գործով Գևորգ Սերոբի Խնուսյանի վերաբերյալ ՀՀ վճռաբեկ դատարանն իր 2014 թվականի հոկտեմբերի 31-ի թիվ ԵԷԴ/0030/01/12 որոշմամբ արտահայտել է հետևյալ իրավական դիրքորոշումը` «20. (...) Նոր քննության ընթացքում Վերաքննիչ դատարանն անտեսել է, որ Վճռաբեկ դատարանի որոշմամբ արտահայտված իրավական դիրքորոշումները և դրանով սահմանված նոր քննության ծավալն իր համար պարտադիր բնույթ ունեն։ Վերաքննիչ դատարանը, չկատարելով Վճռաբեկ դատարանի 2013 թվականի հոկտեմբերի 18-ի որոշման պահանջը, ղեկավարվելով ընդհանրական բնույթ ունեցող ու քրեական գործի վարույթը կարճելու և քրեական հետապնդումը դադարեցնելու հիմք չհանդիսացող իրավական նորմով, իր դատական ակտում չի մատնանշել քրեական գործի վարույթը կամ քրեական հետապնդումը բացառող` ՀՀ քրեական դատավարության օրենսգրքի 35-րդ հոդվածով նախատեսված որևէ հիմք, ինչպես նաև որևէ ծանրակշիռ փաստարկի մատնանշմամբ չի հիմնավորել այնպիսի բացառիկ հանգամանքի առկայությունը, որի պայմաններում Վճռաբեկ դատարանի 2013 թվականի հոկտեմբերի 18-ի որոշմամբ արտահայտած դիրքորոշումը կիրառելի չէ տվյալ գործով կամ նոր քննությունը չի կարող կատարվել սահմանված ծավալով: Արդյունքում Վերաքննիչ դատարանը ոչ միայն խախտել է (...) մեջբերված իրավանորմերի պահանջները, այլև սահմանափակել է Գ.Խնուսյանի իրավունքները` թույլ տալով «Մարդու իրավունքների և հիմնարար ազատությունների պաշտպանության մասին» եվրոպական կոնվենցիայով, ՀՀ Սահմանադրությամբ և քրեադատավարական օրենքով երաշխավորված արդար դատական քննության իրավունքի խախտում: (...) 28. Հիմք ընդունելով սույն որոշման 22-27-րդ կետերում կատարված վերլուծությունը` Վճռաբեկ դատարանն արձանագրում է, որ նույն արարքի համար կրկին դատվելու անթույլատրելիության պատճառաբանությամբ քրեական հետապնդումը դադարեցնելիս անձին պետք է տրվի արդարացվածի կարգավիճակ:  Վճռաբեկ դատարանը ևս մեկ անգամ արձանագրում է, որ կրկնակի դատապարտման անթույլատրելիության (non bis in idem) սկզբունքի հիմքում ընկած է մեղքը քաված լինելու կանխավարկածը, ինչը ենթադրում է, որ քրեական մեղադրանքի բովանդակությունը կազմող արարքի կապակցությամբ անձի և պետության միջև համապատասխան իրավահարաբերությունները վերջնականապես դադարել են, և իրավական առումով «հանցավոր արարք» գոյություն չունի: Վերոգրյալի հիման վրա Վճռաբեկ դատարանն արձանագրում է, որ բոլոր այն դեպքերում, երբ նույն արարքի համար կարգապահական կամ վարչական պատասխանատվությանը հաջորդած քրեական դատապարտումը կամ քրեական հետապնդումը գնահատվի որպես նույն արարքի համար կրկին դատվելու անթույլատրելիության սկզբունքի խախտում, իրավակիրառողները քրեական հետապնդումը դադարեցնելիս պետք է ղեկավարվեն ՀՀ քրեական դատավարության օրենսգրքի 35-րդ հոդվածի 1-ին մասի 1-ին կետով (բացակայում է հանցագործության դեպքը), ինչն իր բնույթով արդարացնող (ռեաբիլիտացիոն) հիմք է: Արդյունքում անձը ձեռք կբերի արդարացվածի կարգավիճակ, հետևաբար կդադարեցվի նաև խախտումը և նրան կտրամադրվի համարժեք հատուցում»: Սույն քրեական գործով Տիգրան Ռուբենի Կոստանդյանի վերաբերյալ ՀՀ վճռաբեկ դատարանն իր 2015 թվականի փետրվարի 27-ի թիվ ԵԷԴ/0030/01/12 որոշմամբ արտահայտել է հետևյալ իրավական դիրքորոշումը` «(...) 16.3. Այսպիսով, Վճռաբեկ դատարանը դեռևս 2014 թվականի հոկտեմբերի 31-ի որոշմամբ անդրադարձել է Գ.Խնուսյանի մասով Վերաքննիչ դատարանի 2014 թվականի մայիսի 6-ի որոշման օրինականությանն ու հիմնավորվածությանը և արձանագրել, որ Վերաքննիչ դատարանն իր դատական ակտում չի մատնանշել քրեական գործի վարույթը և քրեական հետապնդումը բացառող ՀՀ քրեական դատավարության օրենսգրքի 35-րդ հոդվածով նախատեսված որևէ հիմք` դրանով իսկ չկատարելով Վճռաբեկ դատարանի 2013 թվականի հոկտեմբերի 18-ի որոշման պահանջը, ինչպես նաև որևէ ծանրակշիռ փաստարկի մատնանշմամբ չի հիմնավորել այնպիսի բացառիկ հանգամանքի առկայությունը, որի պայմաններում Վճռաբեկ դատարանի 2013 թվականի հոկտեմբերի 18-ի որոշմամբ արտահայտած դիրքորոշումը կիրառելի չէ տվյալ գործով կամ նոր քննությունը չի կարող կատարվել սահմանված ծավալով: 17. Քրեական գործի նյութերի ուսումնասիրությունից երևում է, որ Վերաքննիչ դատարանի 2014 թվականի մայիսի 6-ի որոշման դեմ օրենքով սահմանված ժամկետում վճռաբեկ բողոք է բերվել միայն Գ.Խնուսյանի մասով, իսկ Տ.Կոստանդյանի մասով վճռաբեկ բողոք չի ներկայացվել, հետևաբար Վճռաբեկ դատարանն իրավասու չի եղել գործը ստուգման ենթարկել նաև նրա մասով: Արդյունքում Վճռաբեկ դատարանը 2014 թվականի հոկտեմբերի 31-ի որոշմամբ Վերաքննիչ դատարանի 2014 թվականի մայիսի 6-ի որոշումը բեկանել և գործն ուղարկել է նույն դատարան` նոր քննության միայն Գ.Խնուսյանի մասով, իսկ Տ.Կոստանդյանի մասով Վերաքննիչ դատարանի դատական ակտը մտել է օրինական ուժի մեջ: 18. Հիմք ընդունելով Գ.Խնուսյանի վերաբերյալ գործով Վճռաբեկ դատարանի որոշման մեջ արտահայտված իրավական դիրքորոշումները, ինչպես նաև սույն որոշման նախորդ կետում կատարված վերլուծությունը` Վճռաբեկ դատարանն արձանագրում է, որ Վճռաբեկ դատարանի 2014 թվականի հոկտեմբերի 31-ի որոշման առկայության պայմաններում Վերաքննիչ դատարանի 2014 թվականի մայիսի 6-ի որոշումը` քրեական գործի վարույթը կարճելու և Տ.Կոստանդյանի նկատմամբ քրեական հետապնդումը դադարեցնելու մասով, օրինական և հիմնավորված չէ: 19. Վերոգրյալը Վճռաբեկ դատարանին հիմք է տալիս ՀՀ քրեական դատավարության օրենսգրքի 419-րդ հոդվածի 1-ին մասի 2-րդ կետի հիման վրա Վերաքննիչ դատարանի 2014 թվականի մայիսի 6-ի որոշումը Տ.Կոստանդյանի մասով բեկանել և գործն ուղարկել նույն դատարան` նոր քննության։ Ընդ որում, Վճռաբեկ դատարանն արձանագրում է, որ նոր քննության ընթացքում Վերաքննիչ դատարանը պետք է հիմք ընդունի նաև նույն արարքի համար կրկին դատվելու անթույլատրելիության պատճառաբանությամբ քրեական հետապնդումը դադարեցնելիս ՀՀ քրեական դատավարության օրենսգրքի 35-րդ հոդվածով նախատեսված համապատասխան հիմքը գործադրելու կապակցությամբ Գ.Խնուսյանի վերաբերյալ Վճռաբեկ դատարանի 2014 թվականի հոկտեմբերի 31-ի թիվ ԵԷԴ/0030/01/12 որոշման 22-29-րդ կետերում արտահայտած իրավական դիրքորոշումները (...)»: Այսպիսով` քրեական գործի նյութերի ուսումնասիրությունից պարզ է դառնում, որ ամբաստանյալներ Գևորգ Խնուսյանի և Տիգրան Կոստանդյանի կողմից 2011 թվականի հոկտեմբերի 14-ին` ժամը 11:30-ի սահմաններում, ՀՀ ՊՆ 54574 զորամասի հրետանային դիվիզիոնի զորանոցում նույն զորամասի ականանետային մարտկոցի պարտադիր ժամկետային զինծառայող Սամվել Պապիկյանին նվաստացնելու և ծեծի ենթարկելու կապակցությամբ ՀՀ ՊՆ Երևանի կայազորի ՌՈ բաժնի պետի կողմից նրանց տրվել է կալանք` 10 օր ժամկետով: Նույն օրն ամբաստանյալները տեղափոխվել են ՀՀ ՊՆ Երևանի կայազորի ՌՈ կարգապահական մեկուսարան, որտեղ գտնվել են 2011 թվականի հոկտեմբերի 15-ից մինչև 2011 թվականի հոկտեմբերի 25-ը: Հարկ է նկատել, որ սույն քրեական գործով ամբաստանյալներ Գևորգ Խնուսյանին և Տիգրան Կոստանդյանին մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով` այն արարքի համար, որ նրանք 2011 թվականի հոկտեմբերի 14-ին` ժամը 11:30-ի սահմաններում, ՀՀ ՊՆ 54574 զորամասի հրետանային դիվիզիոնի զորանոցում ձեռքերով և ոտքերով անկանոն հարվածներ են հասցրել Սամվել Պապիկյանի գլխին և մարմնի այլ մասերին, ինչպես նաև սեռական բնույթի հայհոյանքներ հնչեցրել նրա հասցեին: Այսինքն` վերոգրյալից հետևում է, որ ամբաստանյալներ Գևորգ Խնուսյանը և Տիգրան Կոստանդյանը կարգապահական մեկուսարանում անազատության մեջ պահվել են 10 օր և նրանց նկատմամբ կիրառված 10 օր կարգապահական կալանքն իր բնույթով ու տևողությամբ հանդիսացել է քրեական պատիժ, սակայն նույն արարքի կատարման համար նրանց մեղադրանք է առաջադրվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և Առաջին ատյանի դատարանի 2012 թվականի օգոստոսի 23-ի դատավճռով վերջիններից յուրաքանչյուրը մեղավոր է ճանաչվել ՀՀ քրեական օրենսգրքի 359-րդ հոդվածի 2-րդ մասի 2-րդ կետով և դատապարտվել ազատազրկման` 1 (մեկ) տարի ժամկետով: ՀՀ Սահմանադրության 22-րդ հոդվածի համաձայն` ոչ ոք չի կարող կրկին անգամ դատվել նույն արարքի համար: «Մարդու իրավունքների և հիմնարար ազատությունների պաշտպանության մասին» եվրոպական կոնվենցիայի 7-րդ արձանագրության 4-րդ հոդվածի համաձայն` ոչ ոք չպետք է միևնույն պետության իրավազորության շրջանակներում երկրորդ անգամ դատվի կամ քրեական դատավարության կարգով պատժվի այն հանցագործության կապակցությամբ, որի համար նա արդեն վերջնականապես արդարացվել է կամ դատապարտվել այդ պետության օրենքին և քրեական դատավարությանը համապատասխան: «Քաղաքացիական և քաղաքական իրավունքների մասին» միջազգային դաշնագրի 14-րդ հոդվածի 7-րդ կետի համաձայն` ոչ ոք չպետք է կրկին անգամ դատվի կամ պատժվի այն հանցագործության համար, որի համար նա արդեն վերջնականապես դատապարտվել է կամ արդարացվել յուրաքանչյուր երկրի օրենքին և քրեական դատավարության իրավունքին համապատասխան: ՀՀ քրեական դատավարության օրենսգրքի 21-րդ հոդվածի 1-ին մասի համաձայն` ոչ ոք չի կարող կրկին անգամ դատապարտվել նույն արարքի համար: Այսպիսով` Վերաքննիչ դատարանը, հաշվի առնելով այն հանգամանքը, որ ամբաստանյալներ Գևորգ Խնուսյանը և Տիգրան Կոստանդյանը սույն քրեական գործով իրենց մեղսագրված արարքի կատարման համար ենթարկվել են կարգապահական պատասխանատվության և կրել իրենց նկատմամբ կիրառված 10 օր կարգապահական կալանքը, հետևապես` գտնում է, որ տվյալ դեպքում առկա է կրկին դատվելու անթույլատրելիության սկզբունքի խախտում:  Հատկանշական է, որ կրկին անգամ դատվելու անթույլատրելիության սկզբունքի բովանդակությանը ՀՀ վճռաբեկ դատարանն անդրադարձել է իր 2012 թվականի հունիսի 8-ի թիվ ԿԴ1/0043/01/11 որոշման 22-րդ կետում, որտեղ իրավական դիրքորոշում է ձևավորել այն մասին, որ. «(...) կրկին անգամ դատվելու անթույլատրելիության (non bis in idem) սկզբունքը հիմնարար տեղ է զբաղեցնում ՀՀ Սահմանադրությամբ և միջազգային պայմանագրերով երաշխավորված պաշտպանության համակարգում, որի հիմքում ընկած է մեղքը քաված լինելու կանխավարկածը, և այն իրենից ներկայացնում է նույն արարքի համար նույն անձին կրկին քրեական հետապնդման չենթարկելու, չդատապարտելու, չպատժելու երաշխիք: Ընդ որում` «նույն արարքի համար» ձևակերպումը նշանակում է, որ կրկնակի դատապարտման անթույլատրելիության առարկան պետք է ընկալվի ոչ թե հանցանքի իրավական որակման, այլ փաստական նկարագրության իմաստով (...)»: ՀՀ վճռաբեկ դատարանը կրկին անգամ դատվելու անթույլատրելիության սկզբունքի բովանդակությանն անդրադարձել է նաև սույն քրեական գործով իր 2014 թվականի հոկտեմբերի 31-ին կայացված որոշմամբ, որտեղ իրավական դիրքորոշում է ձևավորել այն մասին, որ. «(...) կրկին դատվելու անթույլատրելիության սկզբունքը ենթադրում է անձի և պետության միջև որոշակի արարքի կապակցությամբ ծագած քրեական և քրեադատավարական իրավահարաբերությունների վերջնական դադարում: Ընդ որում, քրեադատավարական տեսանկյունից այն հիմնվում է քրեական հետապնդման սպառնալիքի ավարտված լինելու գաղափարի վրա: Այլ խոսքով` կրկին դատվելու անթույլատրելիության սկզբունքը ենթադրում է, որ բացակայում է հանցավոր արարքը, քանի որ քրեական մեղադրանքի բովանդակությունը կազմող արարքի կապակցությամբ անձի և պետության միջև համապատասխան իրավահարաբերությունները ծագել և վերջնականապես դադարել են, այսինքն` իրավական առումով «հանցավոր արարք» գոյություն չունի (...)»: ՀՀ քրեական դատավարության օրենսգրքի 35-րդ հոդվածի 1-ին մասի 1-ին կետի համաձայն` քրեական գործ չի կարող հարուցվել և քրեական հետապնդում չի կարող իրականացվել, իսկ հարուցված քրեական գործի վարույթը ենթակա է կարճման, եթե բացակայում է հանցագործության դեպքը: Վերաքննիչ դատարանը, հաշվի առնելով վերոգրյալը, ինչպես նաև սույն քրեական գործով ՀՀ վճռաբեկ դատարանի կողմից արտահայտված իրավական դիրքորոշումը (բոլոր այն դեպքերում, երբ նույն արարքի համար կարգապահական կամ վարչական պատասխանատվությանը հաջորդած քրեական դատապարտումը կամ քրեական հետապնդումը գնահատվի որպես նույն արարքի համար կրկին դատվելու անթույլատրելիության սկզբունքի խախտում, իրավակիրառողները քրեական հետապնդումը դադարեցնելիս պետք է ղեկավարվեն ՀՀ քրեական դատավարության օրենսգրքի 35-րդ հոդվածի 1-ին մասի 1-ին կետով), գտնում է, որ ամբաստանյալներ Գևորգ Սերոբի Խնուսյանի և Տիգրան Ռուբենի Կոստանդյանի վերաբերյալ վերաքննիչ բողոքները պետք է բավարարել և ամբաստանյալներ Գևորգ Սերոբի Խնուսյանին և Տիգրան Ռուբենի Կոստանդյանին ՀՀ քրեական օրենսգրքի 359-րդ հոդվածի 2-րդ մասի 2-րդ կետով առաջադրված մեղադրանքով պետք է ճանաչել անմեղ և արդարացնել` հանցագործության դեպքի բացակայության հիմքով: Ելնելով վերոգրյալից և ղեկավարվելով ՀՀ քրեական դատավարության օրենսգրքի 360-րդ, 361.1, 385-387-րդ, 390-րդ, 393-394-րդ և 412-րդ հոդվածներով` Վերաքննիչ դատարանը   ՈՐՈՇԵՑ  Ամբաստանյալներ Գևորգ Սերոբի Խնուսյանի և Տիգրան Ռուբենի Կոստանդյանի վերաբերյալ վերաքննիչ բողոքները բավարարել: Ամբաստանյալ Գևորգ Սերոբի Խնուսյանին ՀՀ քրեական օրենսգրքի 359-րդ հոդվածի 2-րդ մասի 2-րդ կետով առաջադրված մեղադրանքով ճանաչել անմեղ և արդարացնել` հանցագործության դեպքի բացակայության հիմքով: Ամբաստանյալ Տիգրան Ռուբենի Կոստանդյանին ՀՀ քրեական օրենսգրքի 359-րդ հոդվածի 2-րդ մասի 2-րդ կետով առաջադրված մեղադրանքով ճանաչել անմեղ և արդարացնել` հանցագործության դեպքի բացակայության հիմքով: Որոշումը կարող է բողոքարկվել ՀՀ վճռաբեկ դատարան` հրապարակման պահից մեկամսյա ժամկետում:   ՆԱԽԱԳԱՀՈՂ ԴԱՏԱՎՈՐ Մ.ՊԱՊՈՅԱՆ  ԴԱՏԱՎՈՐՆԵՐ Վ.ՌՇՏՈւՆԻ  Ա.ԴԱՆԻԵԼՅԱՆ | |

|  |
| --- |
|  |